**07.01.2021.**

**E-pasta nosaukums**

Aptauja par pacientu Covid-19 vakcināciju

**E-pasta teksts**

Lai apzinātu Jūsu ārstniecības iestādes vēlmi iesaistīties Covid-19 vakcinācijā esam sagatavojuši aptaujas anketu ar 3 jautājumiem par Covid-19 vakcināciju.

Informējām, ka visām vakcīnām par kuru iegādi ir noslēgts līgums, ir daudzdevu flakoni (10 devas), kurus pēc atvēršanas jāizlieto 4-6 stundu laikā (atkarībā no ražotāja).

Flakonus var uzglabāt ledusskapja temperatūrā neatvērtus 1-6 mēnešus (atkarībā no ražotāja). Flakoni ir nelieli 100 devas = 10 flakoni, kas aizņem vietu aptuveni 10x10cm. Flakoni būs gatavi lietošanai, papildus atšķaidīšana nebūs vajadzīga. Flakonus piegādās kopā ar šļircēm. NVD izprot, ka īpaši vakcinācijas sākumā var būt objektīvi iemesli vakcīnu zudumiem (dažādi iemesli, kuru dēļ vakcīnas var nākties norakstīt) un par to vakcinācijas veicējam nebūs jāuzņemas finansiāla atbildība. Vakcinācijas nodrošinātāji saņems atlīdzību atbilstoši NVD izstrādātajam tarifam. Tarifā iekļautas izmaksas par IAL vakcinēšanai, atlīdzība ārstam (ārsta palīgam) par konsultāciju, maksa par vakcīnas ievadīšanu muskulī (māsiņai), kā arī piemaksa par COVID-19 vakcinēšanas papildus risku. Tarifs ir kopā 5.84 eiro par vakcinācijas  epizodi, ja konsultāciju sniedz ārsta palīgs, 7.36 eiro, ja konsultāciju pirms vakcinācijas sniedz ārsts. Dati par veikto vakcināciju būs jāiebada e- veselībā.

Ja nepieciešams, ģimenes ārsta prakse piesaista papildus personālu, taču rēķinoties ar šo tarifu. Vakcīnu pasūtīšanas un saņemšanas kārtība būs analoģiska citām valsts apmaksātām vakcīnām. Lai veiktu vakcinēšanu ārstniecības kabinetam ir jāatbilst minimālajām vakcinācijas kabineta prasībām (lūdzu skatīt rokasgrāmatu) un iepriekš rūpīgi jāiepazīstas ar vakcīnu zāļu aprakstu, lietošanas instrukciju, COVID-19 vakcinācijas rokasgrāmatu, kas nodrošinās Jūs ar nepieciešamo drošības informāciju.

Dažādus informatīvos materiālus, kas saistās ar vakcīnu drošumu un pacientu jautājumiem atradīsiet ZVA interneta vietnē, īsceļš: ej.uz/VakcinuInformaciju

vai

<https://www.zva.gov.lv/lv/informacija-arstniecibas-personam-par-vakcinam-un-vakcinaciju-pret-covid-19>

Aptauja:

[www.visidati.lv/aptauja/1672838202/](http://www.visidati.lv/aptauja/1672838202/)

**Lūdzam aptauju aizpildīt pēc iespējas operatīvāk, bet ne vēlāk kā līdz 11.01.2021.**